ОСНОВНО УЧИЛИЩЕ “ХРИСТО БОТЕВ” с. ЛУДОГОРЦИ, обл. РАЗГРАД

==========================================================

*7445, с. Лудогорци, Община Исперих, ул. “Вихрен” № 31*

E-mail: [info-1701412@edu.mon.bg](mailto:ddra1701412@abv.bg)

#### Утвърждавам:

#### Йълмаз Касим

##### Директор на ОУ „Христо Ботев“

## СТРАТЕГИЯ ЗА РАЗВИТИЕ НА УЧИЛИЩЕТО

**2024 - 2029 година**

**Приета на ПС №РД-09-14 от 10.09.2024 год. с. Лудогорци, общ. Исперих**

Съдържание

I. Основание за разработване на стратегията. 3

II. Основни принципи и насоки при разработването на стратегията 4

III. Анализ на състоянието на образователната институция и на външната среда …….4

IV. Основни стратегически цели и приоритети на училищната институция……………7

V. Придобиване на ключови компетентности 8

VI. Мисия на ОУ ”Христо Ботев” 8

VII. Визия на училището. 9

VIII. Основни приоритети 10

IX. Стратегии в дейността на училището. 11

X. Водещи принципи 12

XI. Основни задачи /дейности/ за изпълнение на училищната стратегия за периода 2021 - 2025 година 13

XII. Заключителни бележки 25

# Основание за разработване на стратегията.

Основание за разработване на стратегията за развитие на ОУ “Христо Ботев” – село Лудогорци е чл. 70, ал. 1, чл. 263, ал. 1, т. 1, чл. 269, ал.1, т.1 от ЗПУО. Стратегията е резултат от осъзната в училищната общност необходимост от промяна към по-високи резултати от образователната, възпитателната и социалната дейност в училището, към модернизиране на образованието, към още по-стриктно спазване на правата на децата и възпитаването им в духа на националните и общочовешките ценности.

Необходимостта от нейното разработване произтича от динамичните промени, които настъпват в предучилищното и училищното образование с влизане в сила на новия Закон за предучилищното и училищното образование и въвеждане на нови държавни образователни стандарти. Това е предизвикателство, пред което са изправени всички институции в областта на образованието. Промените в законодателството изискват от училището своевременна, точна реакция и адаптация към новите образователни реалности.

Стратегията за развитието на ОУ„Христо Ботев“ цели създаване на условия за устойчиво и адекватно образование, отговарящо на съвременните изисквания, което да гарантира успешното реализиране на учениците чрез иновативни методи на преподаване, непрекъснато повишаване квалификацията на учителите, ангажираност на родителите, подобряване на материално - техническата база и адекватно управление на дейностите в училището.

Стратегията очертава приоритетите на училището за следващите четири години и произлизащите от тях систематични действия - осигуряване на високо качество и научност в обучението, в което равнопоставено участват учители, ученици и родители. Стратегията цели да очертае програмната рамка за развитие на педагогическата и ученическата общност, да създаде предпочитана и динамична институционална среда и да открои приоритетите за извършване на реформите в образователната сфера.

Динамиката на развитие на съвременното общество и процесите на глобализация предполагат преосмисляне на концептуализацията на българското образование в контекста на европейското. Приоритетни са идеите за образование за всички и учене през целия живот, които се съотнасят с интересите, желанията и потребностите на личността.

# Основни принципи и насоки при разработването на стратегията.

Основните принципи и насоки при разработването на стратегията са общоприетите училищни ценности, произтичащи от Стратегия на Европейския съюз “Европа 2020“, Национална програма за развитие „България 2020“, Национална стратегия за учене през целия живот за периода 2014 - 2020 г., Национална стратегия за младежта /2014- 2020 г./, Стратегия за намаляване дела на преждевременно напусналите образователната система /2013 - 2020 г./, Национални програми за развитие на средното образование, Конвенцията за правата на детето, Закона за закрила на детето, Стратегията за развитие на средното образование в Република България, Националната стратегия за интеграция чрез образование на децата и учениците от малцинствените етнически общности, Закона за защита от дискриминация, Координационен механизъм за взаимодействие при работа в случаи на деца, жертви на насилие или в риск от насилие и при кризисна интервенция, Националната стратегия на Министерството на образованието и науката за въвеждане на информационните и комуникационните технологии в българските училища, ЗПУО, Механизъм за взаимодействие на училищния тормоз между децата и учениците в училище, Алгоритъм за прилагане на Механизъм за взаимодействие на училищния тормоз между децата и учениците в училище на Министъра на образованието и науката, Националната стратегия за насърчаване и повишаване на грамотността , приоритетите на МОН, на РУО - Разград, на Община Исперих и спецификата на самото училище.

В унисон с посочените документи в ОУ “Христо Ботев” – с. Лудогорци поставяме в центъра на образователния процес детето с неговите заложби, интереси и потребности.

# Анализ на състоянието на образователната институция и на външната среда.

###### Анализ на състоянието на училището

Основно училище ОУ “Христо Ботев” – с. Лудогорци е училище с традиции, съхранявани и предавани на редица поколения повече от 1 век.

От създаването си до днес училището е център на просветна и духовна дейност. Намира се на ул. „Вихрен“ № 31. През последните години броят на учениците непрекъснато намалява. През учебната 2024/2025 г. ОУ „Христо Ботев” е общообразователна институция, в която се обучават деца на възраст от 7 години до 14 години в I - VII клас.

SWOT АНАЛИЗ СИЛНИ СТРАНИ:

Целта на SWOT-анализа е да се определи състоянието на училището като система.

* богата история и дългогодишни традиции;
* училищни символи /знаме/;
* добре разработена система за финансово управление и контрол в публичния сектор;
* наличие на счетоводна политика на образователната институция;
* осигуряване на прозрачност и публично отчитане на средствата от бюджета и извънбюджетните приходи;
* наличие на квалифициран ръководен персонал - директор;
* наличие на правоспособни и квалифицирани учители по всички учебни предмети, всички педагогически специалисти са с професионално-квалификационни степени;
* много добра комуникация с ученици, родители и общественост;
* мотивирани и желаещи качествено обучение ученици;
* училищни учебни планове, отговарящи на желанията на учениците и

възможностите на училището;

* много добра реализация на учениците след VII клас;
* целодневно обучение и възпитание на учениците от I до VII клас;
* институцията притежава солиден сграден фонд, обзаведени учебни стаи, физкултурен салон, компютърни зали, интерактивна зала, кабинет по биология и здравно образование, библиотека, видеонаблюдение, безжична интернет връзка в сградата;
* разнообразни спортни прояви на учениците и заемане на призови места в общината и областта;
* висока успеваемост на учениците на олимпиади, конкурси, състезания на, общинско, областно, регионално и национално ниво;
* разработване и участие в проекти от национален характер;
* прилагане на иновативни методи и подходи в учебната и възпитателна

работа с учащите се;

* охрана и сигурност - училището като безопасно място;
* активно действащо Училищно настоятелство и Обществен съвет;
* едносменен режим на обучение;
* взаимоотношенията между ученици, учители и директор са изградени на основата на доверие и подкрепа;
* налична дигитална техника, съобразена с нуждите и потребностите на на съвременното поколение;

СЛАБИ СТРАНИ:

* необходимост от адекватни училищни политики за развитието си в съответствие с чл. 174, ал. 2 от ЗПУО;
* Намаляване броя на учениците и паралелките вследствие на демографския срив в града и региона;
* Миграционен поток към по-големите градове;
* недостатъчна мотивация за учебен труд на част от учениците;
* намалява процентът на заинтересованите и активни родители;
* недостатъчна квалификация на кадрите за разработване и управление на проекти;

**ЗАПЛАХИ:**

* Демографски срив; засилена миграция на млади семейства към големите градове в страната и към чужбина;
* Голям брой билингви;
* Ограничени финансови ресурси;
* Нестабилна, постоянно променяща се, нормативна уредба;
* Липса на нормативна база за ангажиране на родителите и за налагане на санкции на безотговорните и незаинтересованите;
* Нараства броят на учениците, които живеят с един родител или без родители – при роднини/настойници, които често не успяват да осъществяват нужния контрол над подрастващите;
* Учебни програми с недостатъчна практическа насоченост на обучението.

**ВЪЗМОЖНОСТИ:**

* По-активна работа с родителите за включването им в инициативи и дейности на училището;
* Разширяване на извънкласните дейности;
* Възможни партньорства с различни организации и институции за съвместни дейности и подпомагане;
* Добри взаимоотношения с всички учебни заведения, общинска администрация и институции;
* Разработване и реализиране на проекти по национални и европейски програми за модернизиране и обогатяване на МТБ;
* Спонсорства и дарения от фирми и физически лица;
* Условия за повишаване квалификацията на педагогическите кадри, участие в разнообразни форми на квалификационна дейност;
* Използване на нови технологии и иновации в УВП.

# Основни стратегически цели и приоритети на училищната институция.

Стратегическите цели за развитие на ОУ “Христо Ботев“ село Лудогорци произтичат от:

* приетите европейски стратегически документи и програми;
* приетите национални, областни и общински стратегии за развитие на средното образование;
* приетите нормативни актове за развитие на средното образование;
* приетият закон за предучилищното и училищното образование;
* приетите държавни образователни стандарти и ключови компетентности.

### Основни стратегически цели:

* Подобряване на качеството и ефективността на образованието, включващо интелектуално, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му.
* Придобиване на компетентности от учениците, необходими за успешна личностна и професионална реализация и активен граждански живот в съвременните общности.
* Утвърждаване на равнопоставеността, социалното сближаване и активното гражданско участие.

### Крайна цел:

Изграждане на висок обществен имидж на ОУ „Христо Ботев” чрез превръщане на училищната институция в образователно-възпитателен център с оптимални условия за удовлетворяване на растящото многообразие от социални, образователни и културни потребности в развитието на всяко дете.

# Придобиване на ключови компетентности.

"Ключови компетентности" са комплекс от взаимозависими знания, умения и нагласи или отношения, необходими за личностното развитие на индивида през целия живот, за изграждането на активна гражданска позиция и участие в социалния живот, както и за пригодността му за реализация на пазара на труда, определени на национално равнище в съответствие с Европейската референтна рамка за ключовите компетентности за учене през целия живот, приета с Препоръка на Европейския парламент и на Съвета от 18 декември 2006 г. съгласно § 1, т. 12 от ЗПУО.

Общообразователната подготовка обхваща следните групи ключови компетентности /чл. 77, ал. 1 от ЗПУО/:

* Компетентности в областта на българския език;
* Умения за общуване на чужди езици;
* Математическа компетентност и основни компетентности в областта на природните науки и на технологиите;
* Дигитална компетентност;
* Умения за учене;
* Социални и граждански компетентности;
* Инициативност и предприемчивост;
* Културна компетентност и умения за изразяване чрез творчество;
* Умения за подкрепа на устойчивото развитие и за здравословен начин на живот и спорт.

# Мисия на ОУ ”Христо Ботев”.

Да формира и развива познавателните и творческите умения на децата и учениците; да подготвя конкурентноспособни млади хора, придобили необходимите знания, умения, навици и компетентности, свързани със социалната и трудовата им реализация, прояващи високо гражданско съзнание, приобщени към националните и общочовешките ценности в демократичното общество; подобряване качеството на обучение и контрол чрез използване на творчески и иновативни подходи, научност, системност в работата, умения за общуване; тясно партньорство и взаимодействие с родителската общност.

Стратегията за развитие на ОУ “Христо Ботев“ е училищната дейност да спомогне за:

* Утвърждаване на образователните дейности като процес на всестранно и последователно навлизане на децата и учениците в света на обществото;
* Въвеждане в управлението на училището и образователните дейности на съвременни иновативни педагогически технологии (от обучение до стратегическо планиране и управление);
* Формиране на умение за придобиване на информация и овладяване на съвременните информационни и комуникационни технологии и чуждоезиково обучение;
* Организационно развитие на ОУ “Христо Ботев“ като организация, изградена на основата на знания и информация;
* Формиране и развитие на основни училищни и човешки ценности като уважение към правата и свободите на всяко дете и ученик, учител, родител и всеки друг участник в образователните взаимодействия, недопускане на дискриминация;
* Ангажиране на училищната общност на ОУ “Христо Ботев“ със създаването на условия за опознаване и разбирателство между различните етнически и религиозни групи.

# Визия на училището.

ОУ “Христо Ботев“ с.Лудогорци ще продължи да съществува като средищно основно училище в два етапа на обучение – начален и прогимназиален. Ще се отличава със стабилно и устойчиво развитие; ще се утвърждава като конкурентноспособно училище, осигуряващо качествено образование, с непрекъснато обновяваща се и модернизираща се материална база със съвременни технологии и интерактивни методи на преподаване; училище, което ангажира, насърчава и подкрепя всяка отделна личност да получи образование, да развие своите заложби, съответстващи на потребностите на съвременния живот; училище, в което непрекъснато се усъвършенстват професионалните умения на педагогическите специалисти и е обособена общност от ученици, учители и родители, която участва активно за просперитета на институцията. При реализирането на мисията и визията си ОУ “Христо Ботев“ се придържа към ценности:

* принадлежност и лоялност към училищната общност;
* свобода и възможност за реализиране на интереси и заложби;
* социална отговорност;
* уважение на достойнството и интересите на личността;
* справедливост, солидарност и взаимопомощ.

Училището да се превърне в привлекателен център, в който да се удовлетворяват образователните потребности и индивидуалните интереси на учениците с приоритетни направления:

* максимално обединяване на възможностите за обучение и възпитание на учениците чрез урочното занятие, часа на класа, извънкласната дейност, извънучилищната дейност;
* постигане на гражданска култура и социализация на личността на ученика - предпоставка за оптимално интегриране в демократичното общество;
* разширяване на знанията в областта на природните науки, екологията, изкуствата, информационните технологии;
* участие в извънкласни форми;

# Основни приоритети.

* Утвърждаване облика на училищната институция и чувството за принадлежност към нея у всеки възпитаник. Формиране на единна училищна общност. Съвместна отговорност на семейството, училището, гражданското общество при осигуряване успеха на всяко дете.
* Повишаване качеството на образованието.
* Използване на информационни и интерактивни образователни технологии в

обучението.

* Поставяне на ученика в активна позиция в учебния процес.
* Базисно образование за всички.
* Родноезикова и чуждоезикова подготовка.
* Гражданско образование, възпитание, здравословен начин на живот, екологично и интеркултурно образование.
* Противодействие на училищния тормоз между децата и учениците.
* Развитие на ученическото самоуправление, превръщане на училището в желана територия за учениците.
* Оптимално включване на извънкласните форми на работа с учениците с цел създаване на ученическа територия в училище.
* Използване на съвременни информационно-комуникативни технологии.
* Умения за работа в екип.
* Медийна политика на училището с цел осигуряване на прозрачност, широка информираност и непрекъснат диалог с родителите и обществеността.
* Участие в проекти и програми на общинско, регионално и национално ниво.
* Осигуряване на ред, безопасност и сигурност в училище.
* Повишаване на квалификацията, икономическия и социалния статус на учителя.

# Стратегии в дейността на училището.

### Водеща стратегия - стратегия на “постепенни нововъведения”.

1. Запазване и повишаване качеството на подготовката на учениците чрез разгръщане инициативността и активността на педагогическата колегия, ученическия колектив, ученическите училищни общности; превръщане на училището в желана територия на учениците.
   1. Усвояване на социални знания и умения;
   2. Осигуряване на възможности за развитие и изява на интересите и способностите на учениците, както в рамките на ЗП и ИУЧ, така и в различните видове ФУЧ и други форми, организирани в училище, участие в проекти и програми;
   3. Превантивна дейност за намаляване броя на отпадналите ученици;
   4. Намаляване броя на отсъствията по неуважителни причини.
2. Демократизация и хуманизация на дейността на училището. Нововъведенията в обучението и възпитанието да развият самостоятелността на ученика и да му дадат възможност да бъде по- уверен и да разчита на себе си. Предпоставка за развитие на автономността на ученика е познаване методите за учене, издигане нивото на уважение към детето и определяне на неговата автономия като способност да поеме отговорност за собствените си дела.
3. Иновационна стратегия.
   1. Придобиване на умения за творческо мислене чрез подходящи форми на обучение;
   2. Оценяване на разностранността в мисленето.
   3. Структуриране на творчеството и иновациите чрез работа в групи.
4. Стратегия за оцеляване.

Привличане и задържане на учениците в училище чрез:

* ангажиране на целия педагогически колектив;
* ангажиране на членовете на комисията за превенция на противообществените прояви на учениците и за оказване на съдействие на органите по закрила в случаи на деца жертви на насилие и при кризиснa ситуация, Обществения съвет, ученическите съвети по класове и на училището във връзка с приемането и задържането на учениците;
* привличане на ученици, отклоняващи се от учебния процес, за обучение в групи за целодневна организация на учебния ден, допълнителни консултации с учителите и извънкласни форми на работа.

# Водещи принципи

Образованието като процес включва обучение, възпитание, социализация и подкрепа за личностно развитие /чл. 3, ал. 1, ал. 2 от ЗПУО/

Образованието е национален приоритет и се реализира в съответствие със следните принципи:

* Единна държавна образователна политика за осигуряване правото на предучилищно и училищно образование;
* Ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика;
* Равен достъп до качествено образование и приобщаване на всяко дете и на всеки ученик;
* Равнопоставеност и недопускане на дискриминация при провеждане на предучилищното и училищното образование;
* Запазване и развитие на българската образователна традиция;
* Хуманизъм и толерантност;
* Съхраняване на културното многообразие и приобщаване чрез българския език;
* Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;
* Прозрачност на управлението и предвидимост на развитието на предучилищното и училищното образование;
* Насоченост на образованието към обществените потребности.
* Законосъобразност.
* Ефективност на обучението, отговаряща на държавните образователни стандарти за съответния етап - начален и прогимназиален на основната образователна степен.
* Равен достъп до образование.
* Гарантиране на базисно образование за всички ученици при завършване на образователна степен.
* Създаване на реални условия за квалификация и усъвършенстване на професионализма на учителите, стимулиране на новаторството, инициативността и творчеството в образователния процес.
* Диференциация и индивидуализация на обучението, съобразно нивото на подготовка, възрастовите възможности, индивидуалните интереси, здравословното състояние и социалното положение на учениците
* Осигуряване на висока степен на участие на ученици, родители, училищна администрация, учители, Обществен съвет в планиране работата на училището.
* Взаимодействие със средата за успешна училищна политика и печеливша позиция в променящата се среда; координация и партньорство във взаимоотношенията и дейностите между училище, местни, регионални и държавни органи и структури и доставчиците на социални услуги.
* Публичност на идеите и дейността на училището.
* Единодействие между образованието и другите социално-педагогически фактори, участие на родителите и обществеността в дейността на училището; ангажираност на гражданската общественост за решаване на всички проблеми на учебното заведение.
  1. **Основни задачи /дейности/ за изпълнение на**

**училищната стратегия за периода 2024 - 2029 година:**

1. Задоволяване на потребностите от съвременно, модерно училище и училищна среда, отговарящи на националните и европейските изисквания чрез:
   1. Осигуряване на условия за безплатно основно образование на учениците:

* максимално обхващане на учениците, подлежащи на задължително обучение и задържането им в училище; извършване на мотивационни дейности за тяхното привличане в училището, съвместно с Обществения съвет и органите на местната власт;
* разработване и реализиране на мерки за осигуряване на задължителното училищно образование на децата до навършване на 16- годишна възраст, със съдействието на органите на местната власт;
* оптимизиране на процедурите за взаимодействие между общината и училището;
* осигуряване на качествено образование и работа в групи за целодневна организация на учебния ден в начален и прогимназиален етап на основно образование;
* придобиване на ключова компетентност - умения за учене, която включва разбиране на личните потребности в учебния процес и откриване на възможностите и способностите за преодоляване на трудностите в ученето както самостоятелно, така и в групи чрез обучение по всеки от учебните предмети по чл. 3, ал. 1 от Наредба № 5 за общообразователна подготовка;
* придобиване на компетентности - критично мислене, справяне с проблеми, вземане на решения, инициативност, творчество, поемане на отговорност, работа в екип при изучаването на всички предмети по чл. 3, ал. 1 от Наредба № 5/30.11.2016 г. за общообразователна подготовка/;
* съдейства за възпитанието и максималното развитие на личностния потенциал на всеки ученик, съобразно индивидуалните му заложби, способности, интереси, което ги прави активни участници в процеса на обучение.
  1. Разработване на система за управление на качеството в рамките на училището чрез:
* непрекъснато повишаване на качеството на учебно - възпитателната работа, равнището на подготовката на учениците и управлението на училището чрез: оптимално планиране, организиране и провеждане на училищните дейности;
* повишаване научно-методическата подготовка на учителите чрез перманентна квалификация и кариерно развитие; прилагане принципите на научност, достъпност, приемственост, самоуправление и екипност; преход от репродуциране на готови знания към овладяване на умения за самостоятелно учене; активизиране на вътрешно- училищната и извънучилищна квалификационна дейност;
* осигуряване на необходимите научно-методически, организационно- педагогически, кадрови, санитарно-хигиенни и материално-технически предпоставки и условия за нормалното протичане на непрекъснат учебен процес, за задържане подлежащите на задължително обучение деца;
* осигуряване на ефективно образование, полагащо основите за учене през целия живот, успешното му завършване в определения срок и с необходимото качество на знанията, уменията, компетентностите, както и физическо, познавателно, езиково, духовно-нравствено, социално, емоционално и творческо развитие учениците в съответствие с установените държавни образователни стандарти;
* осигуряване на равен достъп и равна възможност за образование в училище на всички ученици, независимо от техните индивидуални особености;
* активно включване на учениците в учебния процес; създаване на интерес към научните знания и стремеж за свързването им с практически умения; подобряване на качеството на урочната работа чрез прилагане на интерактивни и други иновативни методи на обучение;
* насърчаване усвояването на знанията и ключовите компетентности по съответния учебен предмет, формиране и развиване у учениците на умения за самостоятелен живот, за междуличностно и междукултурно общуване, вземане на решения, съпричастност, отговорност за собствените действия, критичност, самокритичност и конструктивно мислене;
* осъществяване на гражданското, здравното, екологичното и интеркултурното образование в система, съобразно потребностите на училищната общност и определяне на институционални политики в подкрепа осъществяването му чрез предучилищното и училищното образование /чл. 15, ал. 1, ал. 2 от Наредба № 13/21.09.2016 г. за гражданското, здравното, екологичното и интеркултурното образование/;
* издигане нивото на родноезиковата подготовка за усвояване на българския книжовен език /чл. 14, ал. 2 от ЗПУО/, постигане на необходимата четивна техника и повишаване писмената култура на учениците; качествено чуждоезиково обучение, съобразено с предпочитанията на учениците и родителите;
* разработване и внедряване на научно обоснована вътрешно- училищна система за управление на качеството на образователните дейности и управлението, която да отчита както традициите в училището, така и световния опит и да разкрива пред всички субекти на управление (ръководители, учители, ученици) възможности за по- висока ефективност на собствената им дейност;
* мотивация на членовете на училищната общност за промяна и постоянно внасяне на подобрения в качеството на дейността и резултатите;
* процесът на предучилищното образование е подчинен на прилагането на програмна система като част от настоящата стратегия за развитието на училището, която съответства на изискванията на държавния образователен стандарт за предучилищното образование /чл. 70, ал. 1, ал. 2 от ЗПУО/;
* периодично определяне на степента на постигнатото качество на държавните образователни стандарти за завършване на етап и образователна степен;
* осъществяване на целенасочена подготовка на кадрите за използване на методите за управление на качеството;
* разработване на документация за системата на качеството (програми, планове, длъжностни характеристики, правила, ограничения, забрани, санкции);

1. Стимулиране и мотивиране на учениците да мислят, да изразяват свободно своето мнение, да работят с убеждението, че вършат нещо полезно за себе си, за училището и за обществото чрез:

* развитие на интелектуалните възможности и комуникативните способности на личността, нейния стремеж към непрекъснато самообразование и към практическо приложение на придобитите знания;
* оказване на съдействие в цялостната учебно-възпитателна работа за придобиване на интелектуални умения, социална култура и гражданска компетентност, необходими за активен живот в динамично променящите се обществени отношения;
* осъществяване на възпитателната работа в училище в съответствие с нормите на правовото общество; утвърждаване и обогатяване на училищните традиции, символи и ритуали; поставяне акценти на гражданското, екологичното, здравното и интеркултурното образование и възпитание, ефективно обучение по безопасност на движението, професионалното ориентиране, на приобщаването на учениците към националната култура, традиции и ценности, към общочовешките добродетели и постижения на световната култура; усъвършенстване на ученическото самоуправление; използване на нови форми за извънкласна и извънучилищна дейност, съобразени с интересите и възможностите на учениците;
* създаване на предпоставки за личностна мотивация на учениците, за съзнателно и активно участие в управлението на училището и образователните дейности;
* осигуряване на позитивна образователна среда, насочена към индивидуалните потребности на всеки ученик;
* осъществяване на целенасочена работа за формиране у учениците на гражданско съзнание и адекватно социално поведение; изграждане на морално чисти, физически здрави и дееспособни личности, които поемат отговорности на граждани;
* формиране на национално културно-историческо самосъзнание и възпитаване на подрастващото поколение в дух на родолюбие, уважение на човешките права и свободи, преданост към семейство и родина, съпричастност към проблемите в общочовешки мащаб;
* поставяне личностното развитие и индивидуалността на детето в центъра на образователния процес на институцията;
* в съответствие с чл. 174, ал. 2 от ЗПУО разработване и прилагане на цялостни политики за: подкрепа за личностно развитие на ученика; изграждане на позитивен организационен климат; утвърждаване на позитивна дисциплина; развитие на училищната общност;
* изграждане на позитивен организационен климат, създаване на условия за сътрудничество, ефективна комуникация и отношения на загриженост между всички участници в процеса на образование /чл. 174, ал. 3 от ЗПУО/;
* при работата с учениците, училището основава дейността си на принципа на позитивната дисциплина, който се свързва с мерки и подходи, гарантиращи изслушване на ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите; на принципа на превенцията на обучителните трудности и ранното оценяване на риска от тях /чл. 174, ал. 4, ал. 5 от ЗПУО/;
* на учениците се предоставя подкрепа за личностно развитие в съответствие с индивидуалните образователни потребности на всеки ученик, която осигурява подходяща физическа, психологическа и социална среда за развиване на способностите и уменията им /чл. 176, ал. 1, ал. 2 от ЗПУО/;
* осигуряване необходимото равнище на общообразователна подготовка и създаване на условия за придобиване на нов тип компетентности, отговарящи адекватно на предизвикателствата на съвременното общество; формиране на потребности, интереси и нагласи за учене и самоусъвършенстване през целия живот;
* социализация на учениковата личност;
* създаване на подходящи условия и предпоставки за прилагане и развитие на различните форми на ученическо самоуправление и самоконтрол чрез класните ученически съвети и общоучилищния ученически съвет;
* формиране на училищна култура; утвърждаване и развитие на училищните ценности и традиции;

1. Определяне на приоритетните сфери на дейност и направленията,оптимално съответстващи на личностните потребности и възможности на учениците и възможностите на пазара на труда в региона чрез:

* осигуряване на професионална психолого-педагогическа диагностика на учениците с оглед оптимизиране на избора на профил и формите за участие в образователните дейности в зависимост от техните способности и интереси;
* избиране на учебни планове (раздел избираеми учебни часове и факултативни учебни часове) в съответствие с желанията на учениците и родителите;
* избиране на учебни програми и учебни помагала в съответствие с разпоредбите на МОН за общообразователната подготовка и за учебниците и учебните помагала, възможностите за ресурсно осигуряване на ОУ “Христо Ботев”, потребностите и интересите на учениците;
* познаване и прилагане на иновативни образователни технологии, техники и методи на преподаване и оценяване;
* разработване на процедура и създаване на съвременна информационна основа на процеса за избор на ИУЧ, ФУЧ, спортни дейности, извънкласни дейности и занимания по интереси;

1. Прилагане на училищна политика в спорта - запазване и укрепване на здравето на учениците чрез:

* Популяризиране и участие в общинските, областните и националните форми за масовизиране на физическата култура и туристическата дейност;
* Разработване на училищни правила по проблемите на храненето, хигиената и безопасността на учениците I - VII клас;
* Реализиране на програма, осигуряваща безплатна закуска, плод и мляко, и кетъринг хранене за учениците;
* Оптимизация на учебния процес с цел преодоляване на негативните фактори с отрицателно въздействие върху здравето на учениците; формиране на здравословни навици и негативно отношение към вредните привички;
* Провеждане на здравни беседи и обучение на ученици и родители за популяризиране на принципите на здравословния начин на живот;
* Оптимално използване на възможностите на Часа на класа за участие на учениците в процесите на формиране на здравна култура и природосъобразен начин на живот.

1. Генериране на идеи за нови или за подобрени работни практики и услуги в сферата на ученическото творчество и свободното време на учениците посредством:

* поощряване на творческата реализация на учениците и работата с талантливи деца в условията на класната стая;
* стимулиране на участниците в провежданите общински, областни и национални олимпиади и конкурси;
* осигуряване на среда, благоприятна за развитие на творческите възможности на учениците;

1. Превенция срещу отпадане на ученици и допускане на отсъствия по неуважителни причини:

* Осигуряване на позитивна образователна среда - училищен климат, атмосфера на взаимоотношения, управление.
* Въвеждане на съвременни подходи за управление на дисциплината.
* Повишаване на информираността и чувствителността на родителите и учениците към задължителния характер на образованието.
* Своевременно информиране на родителите или лицата, които се грижат за учениците, за отсъствията и успеха им.
* Срещи с родители по проблемите на отговорността за възпитанието и образованието на децата и общите задължения на родителите.
* Посещения на класните ръководители и учителите по домовете на учениците, които отсъстват от училище без уважителна причина.
* Осигуряване на допълнителни образователни възможности на учениците чрез включването им в занимания по интереси и извънкласни дейности.
* Приобщаване на децата и учениците, за които българският език не е майчин, към училищния живот и намиране на социални посредници за постигане на по-голяма успеваемост в училище.
* Ученици, допуснали безпричинни отсъствия, да посещават допълнителни консултации за компенсиране на пропуснатите учебни часове по предмета.
* Интегрирано обучение на ученици със специални образователни потребности и подпомагането им от ресурсен учител.
* Индивидуален подход към всеки отделен случай на преждевременно напускане на училище.
* Участие в програми и проекти за повишаване на образованието и квалификацията на учителите по теми за преодоляването на конфликтите в класа, работа с деца в риск от напускане на училище и пр.
* Координация и сътрудничество с Дирекция „Социално подпомагане“.

1. Индикатори за ефективност:

* подобрени резултати от обучението и осигуряване на подходяща образователна подкрепа за развитие на всеки ученик;
* повишаване броя на учениците;
* повишено усвояване на ключови знания, умения и компетентности по учебните предмети от задължителната и избираемата подготовка;
* намаляване броя на отсъствията по неуважителни причини;
* недопускане на ученици второгодници;
* отсъствие на отпаднали ученици.

1. Разширяване сътрудничеството и партньорството на училището с родителската и местната общественост, външни институции, неправителствени организации посредством:

* активно включване на родителската общност в дейността на училищното настоятелство в качеството на неправителствена организация с оглед по-ефективно реализиране на стратегията за развитие на училището и обновяване на материално- техническата база;
* участие на родителската общественост в подпомагането на децата при професионалната им ориентация;
* стимулиране на родителската общност да помага за осигуряване на единомислие по спорни въпроси между училището и външните институции и юридически лица; за елиминиране разногласия и предотвратяване на конфликти; за намиране, оценяване и предлагане на алтернативи за решаване на възникнали проблеми;
* дейност на позитивен Обществен съвет;
* изграждане на партньорски взаимоотношения чрез съвместни дейности с Обществен съвет, социални партньори, др. партньорски организации, институциите в образователната система, териториалните органи на изпълнителната власт, органите на местното самоуправление, неправителствените организации за формиране на ефективна образователна среда.

1. Рационализиране на стратегията за превенция и противодействие на асоциалното поведение и противообществените прояви на децата и учениците и за оказване на съдействие на органите по закрила в случаи на деца - жертви на насилие или в риск от насилие и при кризисна ситуация чрез:

* Реализиране в училището на дейности, свързани с превенцията на противообществените прояви посредством ефективно организиране на извънкласната и извънучилищната дейност;
* Предприемане на мерки (с ресурсите и потенциала на училището) за решаване на проблемите на живеещите в неблагоприятна среда деца, застрашените от отпадане ученици, децата - жертви на насилие, децата с проблеми в общуването и справянето с училищните изисквания;
* Подготовка на обучители от връстници за реализиране на превантивни дейности;
* Подкрепа и консултиране на деца и родители с проблеми; насочване на децата или семействата към служби, предлагащи психологично консултиране и помощ;
* Стимулиране на активно работещите в Училищната комисия за превенция на противообществените прояви на учениците и за оказване на съдействие на органите по закрила в случаи на деца, жертви на насилие или в риск от насилие и при кризисна ситуация, както и на Училищния координационен съвет за справяне с насилието между учениците, определен от директора на училището и съобразен с действащото законодателство;
* Осъществяване на по-тясно взаимодействие с общинската комисия за превенция на противообществените прояви на малолетните и непълнолетните;
* Организиране и подпомагане обучението на родителите по въпросите на възпитанието и развитието на техните деца с оглед оказване от тяхна страна на съдействие на комисиите за превенция на противообществените прояви на малолетни и непълнолетни и подпомагане дейността на училището в противодействието му срещу наркоманията и други вредни влияния върху децата и учениците;
* Оказване на подкрепа и помощ на семействата, консултиране по проблемите на професионалното насочване и развитие на застрашени деца;
* Разработване на мерки по предотвратяването и борбата с противообществените прояви на малолетните и непълнолетните;
* Осигуряване на подкрепяща и безопасна среда; позитивен организационен климат, условия за сътрудничество и ефективна комуникация в училищната общност.

1. Осигуряване на безопасни условия за труд и творчество на децата на територията на училището посредством:

* Ежегодно актуализиране на Правилника за осигуряване на безопасни условия на обучение, възпитание и труд, който да бъде задължителен за всички ученици, учители и непедагогически персонал;
* Извършване на проверки на всички обекти, отнасящи се до здравето и живота на учениците и учителите: състояние на шахти, водопроводи, стълби, спортни съоръжения, двор, сграда и т.н. от комисията по осигуряване на безопасни условия на труд, като за констатирани нередности да се изготвя подробен протокол и конкретни предложения за отстраняването им. Прегледът на обектите да се извършва периодично и в случаите на екстремни ситуации, като се обръща особено внимание на електроинсталацията;
* Провеждане на подробен инструктаж от всички класни ръководители за охраната на труда в училище и потенциалните опасности и оформяне на тетрадка за охрана на труда с подпис от всеки ученик;
* Стриктно спазване от ръководителите на правилата за движение по пътищата при извеждане на групи ученици извън училище, екскурзии, походи и други.
* Рационализиране на пропускателния режим в училището при стриктно спазване на правилата за противопожарна охрана и изискванията на Министерството на вътрешните работи.

1. Определяне и прилагане на система от правила, процеси, процедури и взаимовръзки за управление на училището и за изпълнение на стратегията за развитие посредством организация на училищната дейност за постигане на резултати, основаващи се върху набор от основни принципи, форми и методи, отразени в стратегията за развитие, които включват:

* ориентиране към резултатите, внимание към личността на ученика, лидерство и постоянство на целите, фиксирани в стратегията;
* управление чрез процеси и факти, ангажиране на всички членове на училищната общност в управленската дейност;
* непрекъснато усъвършенстване и въвеждане на новости;
* взаимноизгодно партньорство, социална отговорност на училищната организация за качеството на постиганите резултати.

1. Оптимизиране на функциите на управленска дейност чрез:

* усъвършенстване на организацията и управлението на училищната дейност, осъществяване на действен училищен контрол и ресурсно осигуряване на училището;
* дейност на Обществения съвет в училището - одобрява стратегията за развитие на училището и приема ежегодния отчет на директора за изпълнението й; участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО ;
* делегиране на правомощия на функционалните звена и отделни личности, изясняване и разпределение на функциите на субектите на промяна в съответствие с изискванията на информационното общество, личната компетентност и мотивация за участие в управлението на училището;
* приспособяемост, усилване на оперативността на функциите по отношение на стратегията за развитие на училището, преход от тясна специализация към интеграция в съдържанието и характера на осъществяваните дейности;
* постигане на съгласие със съмишленици, а не прибягване до външен авторитет, в зависимост от спецификата на учебно-възпитателния процес като колективна дейност;
* успешно управление на делегирания бюджет на училището;
* повишаване на квалификацията, икономически и социален статус на учителите;
* повишаване ефективността на квалификационните дейности в методическите обединения;

1. Приспособяване на организационното устройство на училището към промяната в задачите, отразени в стратегията посредством:

* обединяване и регламентиране на поведението на членовете на училищната общност и групите в процеса на взаимодействие и осъществяване на съвместна дейност, осигуряване на определено ниво на социален ред, съгласие, интеграция;
* засилване на оперативната самостоятелност на училищните органи, като линейно- функционалната структура на управление постепенно да се заменя с дейността на многофункционални екипи като:
  + членове на екипите вземат решения по определен кръг проблеми;
  + всеки член на екипа е длъжен да отговаря за определен вид дейност;
  + въвеждане и спазване на стандарти за поведение на членовете на екипите, отразени в Правилника на училището и длъжностните характеристики;
  + членовете на екипите са длъжни да провеждат редовни обсъждания преди приемане и вземане на решения за промени във всяка област от дейността на училището;
  + разграничение и фактическо разпределение на компетентности в зависимост от интелектуалния потенциал на членовете на училищната общност;
  + създаване на нови организационни форми, които да позволяват оптимизирането на образователните услуги;

1. Поддържане, обновяване, модернизиране и оптимално използване на учебно- техническага и материалната база в следните направления:

* създаване на съвременни условия за обучение по информационни технологии чрез: осигуряване на отговарящ на стандарта софтуер, съпроводен с подходяща методика за неговото ползване;
* осигуряване на училищни програми за интегриране на компютърните технологии в учебния процес по различните учебни предмети; повишаване на квалификацията на специалистите и осигуряване на изпреварващо обучение на учителите;
* осигуряване на по-широк достъп за придобиване на компютьрна грамотност в начален и прогимназиален етап; оборудване на класните стаи с мултимедийни проектори;

1. Подобряване на дейносттите по финансово осигуряване на училището и реализирането на целите на училищната стратегия за развитие при най-ниски разходи и максимална ефективност като:

* финансирането на дейностите за реализиране на стратегията за развитие са капиталовложения за бъдещи периоди с цел да се задоволят потребностите от кадри и потребността на всеки индивид от възпитание, образование и социализация при формирането на неговата личност;
* финансирането се извършва както със средства от държавния бюджет, така и от бюджета на община Исперих, от собствени средства, осигурени от извършване на допълнителни дейности, от дарения;
* да се предвидят в училищния бюджет средства за реконструкция, модернизиране и развитие на материалната база на училището;
* да се финансират целеви програми по модернизиране и развитие на материално- техническата база на училището, насочени за постигане на целите на стратегията;
* разработване и реализиране на училищни програми и проекти съвместно с други юридически лица, организации; участие на училището в национални програми на МОН, в други проекти и програми;
* обвързване на финансирането на дейностите по реализиране на стратегията за развитие с резултата от цялостната дейност на училището; финансовите средства да се определят в зависимост от реално постигнатите количествени и качествени параметри при реализиране на стратегията.

1. Провеждане на мониторинг за степента на постигане на стратегията и неразкритите потенциални възможности на училищната общност на ОУ “Христо Ботев” посредством:

* периодично събиране и отчитане на определена информация по различните дейности, залегнали в стратегията;
* съпоставяне между планираните цели и реално постигнатото състояние на управлението на образователните дейности в училището;
* своевременно провеждане на процесите на промяна в съответствие

с потребностите на училищната среда;

* интеграция с другите управленски нива в структурите на средното образование и местната администрация (хоризонтална и вертикална интеграция).

# Заключителни бележки:

Настоящата стратегия отразява вижданията на педагогическия колектив за развитие и усъвършенстване на образователно-възпитателната и другите дейности в ОУ “Христо Ботев” с.Лудогорци през следващите 4 години. При определяне на приоритетите, включени в тази стратегия, сме се ръководили от разбирането, че развитието на образователната система има за основна цел формирането на свободна и творческа личност, чиято социална функция е интегриране в обществото и участие в неговото обновяване и промяна. В Стратегията са залегнати съвременни научни постановки и тенденции в развитието на образованието в национален и световен мащаб. С реализиране на набелязаните дейности колективът на училището цели адекватно да отговаря на стратегията за бъдещето на българското образование. Стратегията обхваща периода от 2024 г. до 2029 г., като при необходимост следва да бъде актуализирана всяка година.

Основни средства за конкретизация и реализиране на стратегията са:

Училищните програми, Годишните училищни планове, Организационно управленската структура на училището, Правилникът за дейността на училището, Правилникът за вътрешния трудов ред и Персоналните планове на членовете на училищната общност.